text: প্রকাশিত: ০৬:১৫, ২৪ মে ২০২০
  আপডেট: ০৬:১৫, ২৪ মে ২০২০
  অনলাইন ডেস্ক: করোনা ভাইরাসে আক্রান্ত হয়ে প্রাণ দিলেন পুলিশের ইন্সপেক্টর রাজু আহমেদ। আজ (রোববার) সকাল ১০টার দিকে রাজারবাগ কেন্দ্রীয় পুলিশ হাসপাতালে চিকিৎসাধীন অবস্থায় তিনি মারা যান।এনিয়ে ১৩ পুলিশ সদস্য করোনায় আক্রান্ত হয়ে প্রাণ দিলেন।
  মৃত পুলিশ ইন্সপেক্টর (নিরস্ত্র) রাজু আহম্মেদ ঢাকা মেট্রোপলিটন পুলিশের (ডিএমপির) কাউন্টার টেরোরিজম অ্যান্ড ট্রান্সন্যাশনাল ক্রাইম ইউনিটে কর্মরত ছিলেন। তার গ্রামের বাড়ি চাঁদপুর জেলায়।
  পুলিশের উদ্যোগে রাজু আহম্মেদ মরদেহ তার গ্রামের বাড়ি চাঁদপুরে পাঠানো হয়েছে। সেখানে জেলা পুলিশের ঊর্ধ্বতন কর্মকর্তাদের উপস্থিতিতে পারিবারিক কবরস্থানে মরদেহ দাফন করা হবে।
  রাজু আহম্মেদের মৃত্যুতে বাংলাদেশ পুলিশ সার্ভিস অ্যাসোসিয়েশনের সভাপতি ও ঢাকা মেট্রোপলিটন পুলিশের (ডিএমপি) কমিশনার মোহা. শফিকুল ইসলাম এবং সাধারণ সম্পাদক ও নারায়ণগঞ্জের এসপি মোহাম্মদ জায়েদুল আলম গভীর শোক ও দুঃখ প্রকাশ করেছেন। তারা মরহুমের বিদেহী আত্মার মাগফেরাত কামনা এবং শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেছেন।
  উল্লেখ্য দেশের করোনা ভাইরাস সংক্রমণ শুরুর পর থেকে এ পর্যন্ত করোনা আক্রান্ত হয়ে প্রাণ দিলেন ১৩ জন পুলিশ সদস্য।